Document ID: 31999D0802

Sklep Sveta
z dne 22. oktobra 1999
o sprejetju sprememb Konvencije o varstvu Sredozemskega morja pred onesnaženjem in Protokola o preprečevanju onesnaženja zaradi odmetavanja z ladij in zrakoplovov (Barcelonska konvencija)
(1999/802/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 175(1) Pogodbe v povezavi s prvim stavkom člena 300(2) in prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju naslednjega:
(1) Skupnost je pogodbenica Konvencije o varstvu Sredozemskega morja pred onesnaženjem, v nadaljnjem besedilu "Barcelonska konvencija" [2], in je sklenila tudi štiri protokole, sprejete v okviru Konvencije, in sicer Protokol o preprečevanju onesnaženja zaradi odmetavanja z ladij in zrakoplovov [3], Protokol o sodelovanju v boju zoper onesnaženje z nafto in drugimi škodljivimi snovmi [4] in Protokol o posebej zavarovanih območjih , Protokol o varstvu pred onesnaževanjem iz virov s kopnega [5] [6];
(2) Komisija je v imenu Skupnosti sodelovala v delovni skupini, ki so jo ustanovile pogodbenice Barcelonske konvencije, pri pogajanjih o reviziji Barcelonske konvencije in Protokola o preprečevanju onesnaženja zaradi odmetavanja z ladij in zrakoplovov v nadaljnjem besedilu "Protokol";
(3) Skupnost se mora na mednarodni ravni zavezati na tistih področjih, zajetih v spremenjenih različicah Konvencije in Protokola, ki so v njeni pristojnosti;
(4) V skladu s členom 174 Pogodbe okoljska politika Skupnosti med drugim prispeva k uresničevanju ciljev glede ohranjanja, varovanja in izboljšanja kakovosti okolja ter k spodbujanju ukrepov na mednarodni ravni za reševanje regionalnih ali svetovnih okoljskih vprašanj;
(5) Področje, ki ga zajemajo spremembe Barcelonske konvencije in Protokola, vsaj delno spada v pristojnost Skupnosti; Skupnost je na tem področju sprejela več direktiv; poleg tega je pogodbenica mnogih mednarodnih Konvencij na tem področju; v tem okviru Skupnost zagotovi, da sklepanje teh mednarodnih sporazumov ni v nasprotju s področjem uporabe veljavne zakonodaje Skupnosti in ga ne spreminja;
(6) pristop Skupnosti k spremenjenima različicama Barcelonske konvencije in Protokola bo prispeval k doseganju ciljev, določenih v členu 174 Pogodbe;
(7) Spremenjeni različici Barcelonske konvencije in Protokola sta bili sprejeti in na voljo za podpis pogodbenicam na Konferenci pooblaščencev, ki je bila v Barceloni 9. in 10. junija 1995;
(8) Skupnost je skupaj z državami članicami podpisala spremembe Barcelonske konvencije in Protokola o preprečevanju onesnaženja zaradi odmetavanja z ladij in zrakoplovov,
SKLENIL NASLEDNJE:
Člen 1
Spremembe Barcelonske konvencije o varstvu Sredozemskega morja pred onesnaževanjem in Protokola o preprečevanju onesnaževanja zaradi odmetavanja z ladij in zrakoplovov se s tem odobrijo v imenu Skupnosti.
Besedila teh sprememb so priložena temu sklepu.
Člen 2
Predsednik Sveta je s tem pooblaščen, da obvesti v imenu Skupnosti o sprejetju sprememb Konvencije o varstvu Sredozemskega morja pred onesnaženjem in Protokola o preprečevanju onesnaženja zaradi odmetavanja z ladij in zrakoplovov v skladu s členom 16 Konvencije o varstvu Sredozemskega morja pred onesnaženjem [7].
Člen 3
Ta sklep se objavi v Uradnem listu Evropskih skupnosti.
Veljati začne na dan sprejetja.
V Luxembourgu, 22. oktobra 1999

Labels: 10
15
20